google/wiki40b huggingface dataset:
Cirrus SR20

Militær bruk

I 2011 anskaffet United States Air Force 25 fly til bruk ved United States Air Force Academy under betegnelsen T-53A. Det erstattet T-52, basert på Diamond DA40.
Rob Szatkowski

World Wrestling Entertainment

På WrestleMania 22 vant han «Money in the Bank»-stigekampen, og fikk dermed en World Championship tittel mulighet. Han vant over Shelton Benjamin på Backlash 2006, og ble ny Intercontinental Champion. Benjamin vant tittelen fort tilbake på en episode av Raw.
På ECW One Night Stand 2006 vant han WWE Championship-tittelen fra John Cena. Han ble tildelt ECW World Heavyweight Championship-tittelen av Paul Heyman på en utgave av ECW on Sci Fi. Edge vant WWE Championship-tittelen fra ham på en episode av Raw som også involverte John Cena. Dagen etter på ECW on Sci Fi tapte han ECW Championship-tittelen til Big Show etter Paul Heyman bedro ham. Siden den episoden av ECW on Sci Fi fikk han 60 dager suspendert fra ECW og WWE. Siden han kom tilbake til ECW on Sci Fi i august har han vært i rivaleri med wrestlere kjent som Hardcore Holly, Test og New Breed. Nå for tiden er han med i gruppen av wrestlere som kaller seg ECW Originals som består bare av medlemmer fra det originale ECW som var på 90-tallet. På WrestleMania 23 vant han og ECW originals kampen mot New Breed. Men etter bare tre dager vant New Breed en Hardcorematch mot dem på ECW on Sci Fi.
Sydenham

Sydenham (/ˈsɪdnəm/) er et område og valgkrets i Lewisham; selv om noen gater mot Crystal Palace Park, Forest Hill og Penge ligger utenfor kretsen og i Bromley, og noen gater i Sydenham Hill er i Southwark. Sydenham var i Kent frem til 1889 da grevskapet London ble opprettet. Befolkningen i Sydenham var i 2007 på 14 650. Upper Sydenham er inkludert i kretsen Forest Hill.
Д

Utseendeforskjell i serbisk og makedonsk

I serbisk og makedonsk har bokstaven et annerledes utseende i kursiv. I stedet for д, ser den ut som en latinsk G, g (se bildet til venstre).
Neville Marriner

Bakgrunn

Marriner var sønn av snekkeren Herbert Marriner og hans hustru Ethel (født Roberts). Han ble utdannet ved Lincoln Grammar School, der han spilte i et jazzband med komponisten Steve Race.
Han fikk i ung alder undervisning i fiolin og piano fra sin far, og senere fiolin under Frederick Mountney. Han studerte fra 1939 fiolin på Royal College of Music i London og på konservatoriet i Paris.

Musiker

Han spilte i Philharmonia Orchestra og London Symphony Orchestra i 13 år, og grunnla The Jacobean Ensemble sammen med Thurston Dart.
Han studerte dirigering hos dirigenten Pierre Monteux i Hancock i Maine i USA. Marriner dannet i 1959 ensemblet Academy of St Martin in the Fields midt i London, var dets dirigent og leder, og innspilte en lang rekke legendariske innspillinger med dem. Navnet er tatt fra kirken St Martin-in-the-Fields i London hvor de hadde sin første opptreden 13. november 1959.
Marriner dirigerte all slags repertoar, men er særlig kjent som tolker av barokkmusikk. Han valgte ut og arrangerte musikken til filmen Amadeus og overvåkete innspillingen av musikken i sin egenskap av sjef for Academy of St Martin in the Fields. Han var en fremtredende fortolker av Mozart og Haydn. Han var leder af Academy of St Martin in the Fields til 1992.
Marriner har også vært dirigent for Los Angeles Chamber Orchestra, Minnesota Orchestra og Stuttgarts Radiosymfoniorkester.
I 1985 ble han adlet og mottok i 1979 opptagelse i Order of the British Empire for sitt arbeide ved Academy of St Martin in the Fields.
Marriner var far til klarinettisten Andrew Marriner.
Sportsklubben Brann i 1997

Sportsklubben Brann i 1997 inneholder samtlige spillere, tabell og kamper som Sportsklubben Brann spilte i fotballsesongen 1997.
Katrin Olsen

Meritter

Olsen har representert Københavns Roklub etter at hun flyttet til Danmark i 1999, og begynte å trene med det danske landslaget i 2002. Hun har tidligere rodd sammen med Katrin Rubek Nielsen.
Olsen kom på andreplass i verdenscupen i roing i 2005 og 2006.
I kvalifikasjonen for roing under sommer-OL 2008 (lettvekt, dobbeltsculler) i Beijing, lå Olsen og Juliane Rasmussen lenge an til å komme på en tredjeplass etter Japan, men endte på en andreplass, og var dermed klar for semifinalen. De gikk imidlertid ikke videre fra semifinalen, hvor de kom på en fjerdeplass, da man må være blant de tre beste for å gå til finalen. Katrin Olsen var den første færøyingen som deltok i et OL-mesterskap. Trener var Vagn Nielsen.
Lee DeWyze

American Idol

DeWyze prøvesang i Chicago 22. juni 2009 etter å ha blitt oppmuntret av en kamerat som også prøvesang. Sangen han fremførte var «Ain't No Sunshine», og var en av kun 13 som gikk videre fra byen. Han var den eneste mannlige deltakeren som aldri kom i «siste tre» ved avstemningene.
DeWyze vant i finalen 26. mai mot Crystal Bowersox og sang «The Boxer» (Simon and Garfunkel), «Everybody Hurts» (R.E.M.) og «Beautiful Day» (U2). Sistnevnte vil bli utgitt på singel med DeWyze.
Paro

Paro er et fylke (dzongkhag), en dal og en by i Bhutan.  Fylket har mange historiske minnesmerker. Både handelsvarer og invasjonsstyrker fra Tibet har kommet gjennom passet øverst i dalen. Paro er derfor den delen av landet som har tettest kontakt med Tibet og tibetansk kultur.
Hestehale (frisyre)

Hestehale er en frisyre der en samler det meste eller alt av langt hår i bakhodet med en hårstrikk eller liknende. Avhengig av mote kan en også sette opp hestehalen med hårklemmer eller la den henge på den ene sida av hodet ved å samle håret ved øret. Hestehale er en praktisk frisyre for kvinner og menn med langt hår og er vanlig blant idrettsutøvere og andre som er fysisk aktive i lek eller arbeid. Frisyren har navn etter likheten med halen på en hest.
For stramme hestehaler kan føre til hårtap, i noen tilfeller også hodepine.

Hestehale på kvinner

Voksne kvinner, i motsetning til jenter, som fulgte europeisk mote, ble i tida fram til 1900-tallet sjelden sett utendørs med håret i en uformell stil som en hestehale.
I dag har kvinner vanligvis håret i hestehale i uformelle sammenhenger som jobb eller trening. De kan ha andre, ofte mer forseggjorte frisyrer, for eksempel med fletter og tilbehør, i mer formelle eller festlige anledninger. Hestehale er også populær blant skolejenter. Det er en praktisk fristyre som holder langt hår vekk fra øynene og halsen. Det er dessuten lett å samle håret og løsne den opp igjen som en selv ønsker.

Hestehale på menn

Ulike former for hestehale har vært vanlig i kulturer der menn har langt hår. På 1700-tallet var det for eksempel vanlig blant vestlige menn å ha langt hår eller langhåra parykker som de kunne samle i nakken. På midten av 1900-tallet ble langt hår blant menn, og dermed også hestehalen, symbol for ungdomsopprør og motkultur. Etter dette ble hestehale mer akseptert i enkelte miljøer, for eksempel blant musikere og motorsykkelentusiastar,  mens den har vært bannlyst eller vakt oppsikt i andre, som i politiet, deler av politikken og i næringslivet.
Dinaraea

Utseende

Små (gjerne ca. 3 millimeter), slanke, mørkbrune kortvinger, dekkvingene er gjerne lysere gulbrune.
Hodet er litt smalere enn pronotum, som igjen er litt smalere enn dekkvingene. Antennene er forholdsvis kraftige, beina nokså lange. Fasettøynene er ganske små. Dekkvingene har rett bakkant.

Levevis

Som andre kortvinger er de rovdyr som lever av andre små leddyr. I likhet med mange andre Aleocharinae kan de finnes på skogbunnen.
Friidrett under Paralympiske sommerleker 2016 – 100 meter menn T12

100 meter for menn i kategorien T12 ved Paralympiske sommerleker 2016 i Rio de Janeiro i Brasil ble arrangert fra 14. til 15. september på Estádio Olímpico João Havelange.
Deutsche Börse

Deutsche Börse AG er et børsforetak som utvikler og driver handelsløsninger til bruk for verdipapirhandel. Foretaket tilbyr også finansielle tjenester. Deutsche Börse ble etablert som et aksjeselskap i 1993 og er notert på Frankfurter Wertpapierbörse, hvor aksjen er blant de 30 mest handlede og derfor i DAX-indeksen. Hovedsetet er i Frankfurt am Main i Tyskland. Per desember 2010 var der over 765 børsnoterte selskaper med en samlet markedsverdi på 1 400 milliarder euro på Deusche Börse.

Virksomheten

Deutsche Börse har mer enn 3 200 ansatte i Europa, USA og Asia. Virksomheten har avdelinger i Tyskland, Luxembourg, Sveits, Tsjekkia og Spania, dessuten representasjonskontorer i Beijing, London, Paris, Chicago, New York, Hong Kong og Dubai.
Askeladden som kappåt med trollet

Askeladden, som kappåt med trollet er et folkeeventyr utgitt av Asbjørnsen og Moe allerede i første hefte av Norske Folkeeventyr (1841). Eventyret ble skrevet ned av Jørgen Moe, etter en innsamling han gjorde på på Ringerike og trykket første gang i Norske Folkeeventyr i 1843.
Askeladden som kappåt med trollet er et internasjonalt kjent eventyr (AT 1088). Det er kjent i 27 varianter i Norge, men finnes også belagt i finsk, svensk, samisk, dansk, irsk, skotsk, engelsk, fransk, tysk, tsjekkisk, slovensk, katalansk, spansk, italiensk, gresk, russisk, ukrainsk og indisk språkdrakt, foruten å ha blitt spredd til Amerika med spanske og britiske emigranter.

Handling

Per og Pål blir skremt bort av et troll fra skogen, hvor de holder på med vedhogst. Askeladden ber om å få med seg en stor nistepakke, og drar ut i skogen for forsøke det samme som brødrene. Han treffer på trollet, og svarer trollets trusler med å klemme mysen ut av en hvitost som han later som er en stein. Trollet blir skremt, og hjelper Askeladden med å hugge. I kveldinga blir Askeladden invitert hjem til trollet, og Askeladden utfordrer han i kappeting. Askeladden tar sekken sin på magen, og heller mer grøt i sekken enn han putter i munnen. Når den er full, skjærer han opp «magen» og oppfordrer trollet til å gjøre det samme når han blir mett. Trollet dør, og Askeladden bringer hjem trollskatten til familien sin.

Dukkefilm

Eventyret er også blitt filmatisert av Ivo Caprino i dukkefilmen Gutten som kappåt med trollet. Der er imidlertid Peter Christen Asbjørnsen som i den filmatiske rammefortellingen gjort til ansvarlig for eventyret, til tross for at varianten egentlig ble samlet og gjenfortalt av Jørgen Moe for Norske Folkeeventyr 1.1 (1841).
Anna av Pommern

Gravmæle

I Güstrow domkirke ses hertug Ulrich, hans første kone Elisabeth og Anna selv som knelende marmorfigurer. På hennes tilknyttede våpentavle foroven leses: H G A A N for Hilf, Gott, aus aller Not. Annas figur ble utført av billedhuggerne Claus Midow og Bernd Berniger og stod ferdig i 1599.
Øvre Dividal nasjonalpark

Geografi, landskap, geologi

Kjerneområdet i nasjonalparken ligger i dalføret langs Divielva. Området vestenfor ligger rundt Anjavatnet og Anjavassdalen. Øst for Dividalen ligger et høyereliggende myr- og viddeområde rundt og øst for parkens høyeste fjell: Jerta (1428 moh.). Vekslingen mellom skogkledde daler, bratte fjell, trange elvekløfter og åpne vidder er typisk for det nord-norske innlandslandskapet.
Et berggrunnslag med konglomerat, sandstein og skifere er typisk for området og har fått navnet dividalsgruppen.

Flora og fauna

Alle de «fire store rovdyrene» (bjørn, ulv, jerv og gaupe) har tilhold i parken, som er særlig kjent for å ha landets tetteste bestand av jerv.
Øvre Dividal er hjemsted for ca. 50 rødlistede arter av lav, sopp og biller.

Kulturminner

Det finnes mange samiske kulturminner her, alt fra før-kristne offerplasser og kjøttgjemmer til gammer og reingjerder av nyere dato. Norsk bosetting i området er fra 1700- og 1800-tallet. 
Navnet Dividalen kommer fra det samiske ordet «dievva», som betyr rundaktig og tørr haug..

Forvaltning og bruk av området

Vandreleden Nordkalottruta passerer gjennom nasjonalparken. Turistforeningen har hyttene Vuomahytta, Dividalshytta og Dærtahytta.
Rein fra de svenske samebyene Lainiovuoma og Saarivuoma har sommerbeite i nasjonalparken.
State of Play (film)

Handling

Filmen forteller historien om en journalists (Crowe) fordypning i det mistenkelige dødsfallet til en kongressmanns (Affleck) sekretær.
Handlingen i den seks timer lange TV-serien er kortet ned til en to timers spillefilm, og handlingen er lagt til Washington, D.C. Macdonald uttrykte at filmen er influert av 1970-tallets film, og utforsker spørsmålene rundt journalisters uavhengighet og relasjonene mellom politikere og pressen.
Aleuron

Utseende

Middelsstore (vingespenn 48-85 millimeter), kraftige, brunlige svermere. Forvingen er gjerne litt flikete, bakvingen brun som forvingen men uten tegninger.
Larven har et langt horn på bakerste bakkroppsledd når den klekkes, men dette er gjerne redusert til en liten vorte hos utvokste larver.

Levevis

Larvene lever på planter i familien Dilleniaceae.

Utbredelse

Slekten er utbredt i Mellom- og det nordlige Sør-Amerika.
Svartflekkstjertspinner

Utseende

En middelsstor (vingespenn 31 – 39 mm), askegrå spinner. Hodet er ganske stort og bredt, antennene fjærformede hos begge kjønn, litt bredere hos hannen. Kroppen ner grå, brystet med en mørk lengdestrek midt langs ryggen. Bakkroppen ender i en dusk av lange hår som hos hannen er todelt. Forvingen er avrundet trekantet, askegrå, med tre mer eller mindre tydelige, smale, lyse tverrstriper. Vingespissen er mørkere grå, men uten rødlig farge. I forvingens bakre del nær ytterkanten er det to små, diffuse svarte flekker som noen ganger er grodd sammen til én. Bakvingen er ensfarget lys grå. Larven er svartbrun, langs ryggen med svarte og hvite lengdestriper og rustrøde tverrbånd. Den har dusker av lange, hvitlige hår over hele kroppen.

Levevis

Svartflekkstjertspinner er en nordlig art som finnes særleg i eldre blandingsskoger med innslag av grove osper og seljer. De voksne sommerfuglene flyr om natten i mai – juni, i varme somre kan noen eksemplarer av neste generasjon klekkes om høsten og fly da. Hannene, men ikke hunnene, kommer gjerne til lys. Parringen varer opptil 20 timer, hannen henger da dinglende under hunnen som holder seg fast i vegetasjonen, og de to sommerfuglene til sammen ligner et vissent løv.etter parringen legger hunnen 120 – 200 egg i grupper på opptil 50 på undersiden av blader på vertsplantene. Denne artens larver lever mest på osp (Populus tremula) og selje (Salix caprea), men kan også finnes på andre arter i pilefamilien (Salicaceae). Larvene holder seg mest oppe i trekronene og er aktive om natten, i alle fall når de er store.

Utbredelse

Arten finnes i det meste av Europa, videre østover gjennom Russland til Kina, Taiwan, Korea og Japan. I Norge er den bare funnet et titalls ganger lengst i sørøst.
Psebiini

Utseende

Små til middelsstore, blanke, mer eller mindre brunlige trebukker. Antennene er av varierende lengde, gjerne omtrent så lange som kroppen. Dekkvingene er forkortede og dekker ikke bakkroppen, flygevingene (bakvingene) stikker ut bak dekkvingene og gjør at disse billene overflatisk minner om små veps. Lårene er gjerne mer eller mindre kølleformede, også leggene (tibiae) på bakbeina kan være kølleformede.

Utbredelse

Gruppen er hovdesaklig utbredt i Afrika, men det er også noen få arter i Asia og én (Nathrius brevipennis) i Europa. Sistnevnte art er også spredt med mennesker til noen områder i Nord- og Sør-Amerika.
Alexia Bohwim

Bakgrunn

Bohwims far er filmregissør Knut Bohwim. Hun er vokst opp på Frogner.
Rugby under Asialekene 2010

Rugby under Asialekene 2010. Sjumannsrugby var en av flere sporter under de 16. Asialekene som ble arrangert i Guangzhou i Kina. Turneringene ble avviklet mellom 21. og 23. november 2010. Det var ni herrelag og åtte damelag som deltok i rugbyturneringene. Det var første gangen som kvinner deltok i rugby i asialekene. Kasakhstan vant dameturneringen og Japan vant herreturneringen i sjumannsrugby.
Canadian Modern Language Review

The Canadian Modern Language Review (fransk: La Revue canadienne des langues vivantes, ISSN 0008-4506) er et kanadisk kvartalsskrift som publiserer artikler om sprogtilegnelse og -læring. Artikler blir publisert både på fransk og engelsk. Tidsskriftet er tilgjengelig via Project MUSE, en nettbasert database for fagfellevurderte tidsskrifter. Redaktørene for tidsskriftet er Laura Collins og Danièle Moore, som begge har studert annetsprogopplæring.
Grady County (Georgia)

Historie

Grady County ble dannet ved lov 17. august 1905, fra deler av fylkene Decatur og Thomas.
Fylket har fått sitt navn etter Henry W. Grady, redaktør for Atlanta Constitution og en kjent taler.
Slidell (Louisiana)

Slidell er en by i St. Tammany Parish i den amerikanske delstaten Louisiana. Ved folketellingen i 2010 hadde den 27 068 innbyggere. 
Byen oppstod ved nordkysten av Lake Pontchartrain i 1882 og 1883, under konstruksjonen av New Orleans and Northeastern Railroad (N.O.N.E.). Denne toglinjen bandt sammen New Orleans og Meridian. Byen ble oppkalt etter politikeren og diplomaten John Slidell, som var svigerfaren til eiendomsutvikleren Frédéric Emile d'Erlanger. Slidell fikk offisiell bystatus i 1888.
BTEC Southaven gasskraftverk

BTEC Southaven gasskraftverk er et varmekraftverk i De Soto County, i delstaten Mississippi i det sørlige USA. Anlegget har en installert produksjonskapasitet på 336 MW fordelt på 4 like store turbiner med effekt på 75 – 86 MW hver, avhengig av sesong. Operatør er energiselskapet PowerSouth Energy Cooperative. 
Det stod ferdig utbygd i 2002. Brenselkilden er hovedsakelig naturgass.
Terpen

Terpener (uttales med trykk på andre stavelse) er en klasse av organiske forbindelser som lages i en rekke planter, særlig bartrær. Terpener lages også av enkelte insekter (bl.a. termitter og sommerfugllarver). Mange av terpenene er sterke lukter.

Klassifisering

International Union of Pure and Applied Chemistry:s (IUPAC) anbefalte fra 1994 at betegnelsen terpenoider blir brukt på en stor klasse av naturlig forkommende stoffer med terpener som en av underklassene. Terpener er hydrokarboner sammensatt av flere like isopren-grupper (C₅H₈)ₙ, mens terpenoider kan ha flere funksjonelle grupper.
Terpener kan inndeles etter antallet isoprengrupper i C₁₀ monoterpener, C₁₅ seskviterpener,  C₂₀ diterpener, C₂₅ sesterpener, C₃₀ triterpener, C₃₅ seskvarterpener, C₄₀ tetraterpener og C₅ₙ polyterpener. De fleste terpenene har kokepunkt mellom 150° og 180°.
Terpener opptrer som åpne molekylkjeder med tre dobbeltbindinger, som sykliske molekyler med to dobbeltbindinger eller som to sammenbygde ringer (bisykliske) med en dobbeltbinding.

Eksempler

Vitamin A er en diterpen. Karoten er en tetraterpen. Karoten nedbrytes i fordøyelsen av kroppens enzymer og danner vitamin A. Furu inneholder blant annet terpenene pinen og limonen. Terpener spiller dessuten også en rolle som biosyntetiske byggesteiner innenfor nesten alle levende skapninger. Steroider er for eksempel derivater av triterpenet Skvalen.

Etymologi

Navnet terpen kommer av terpentin (fra gresk terebinthos = terpentintre) som var en av de først utforskede eteriske oljene. Eteriske oljer brukes mye som naturlige smakstilsetninger for mat, som dufter i parfyme og i tradisjonelle og alternative medisiner som aromaterapistoff. Syntetiske varianter og derivater av naturlige terpener og terpenoider brukes også i utstrakt grad som lukt- og smaksstoffer.
Medernach

Medernach er et tettsted og en tidligere kommune i Luxembourg. Kommunen, som hadde et areal på 15,64 km², ligger i kantonen Diekirch i distriktet Diekirch. I 2005 hadde kommunen 1 029 innbyggere.
Den 24. mai 2011 ble kommunene Ermsdorf og Medernach slått sammen. Den nye kommunen fikk navnet Vallée de l'Ernz.
Steinkjer Høyre

Historie

Steinkjer Høyre ble etablert som en grunnlovsforening i september 1883. 174 grunnlovsforeninger gikk sammen om å danne partiet Høyre i august 1884. Grunnlovsforeningene opphørte mange steder, men i de nordtrønderske byene Steinkjer, Levanger og Namsos var det en organisasjonskontinuitet fra grunnlovsforeninger til såkalte moderat-konservative eller moderat-liberale foreninger i 1890-årene. Høyre hadde ordføreren i flere ganger i bykommunen, sist med Rolf Hanssen mellom 1921 og 1924. I 1945 tapte Odd Wist ordførervalget ved loddtrekning. Etter kommunesammenslåingen i 1964 har ikke Høyre hatt ordføreren, men flere ganger varaordføreren, sist med Helge Tønne fra 1980 til 1988, Tor Erik Jensen fra 1995 til 2003, Ida Bruheim Derås fra 2015 til 2018, og Øystein Bjørnes fra 2018.
Fuchuan Yao

Fuchuan (kinesisk: 富川瑶族自治县; pinyin: Fùchuān yáozú Zìzhìxiàn) er et autonomt fylke i den autonome regionen Guangxi en Folkerepublikken Kina. Det ligger i byprefekturet Hezhou.
Befolkningen var på 286 193 innbyggere i 1999.
DS «Prinsesse Ragnhild»

Historie

Etter DS «Haakon VII»s forlis besluttet Det Nordenfjeldske Dampskibsselskab i 1930 å kontrahere et nytt hurtigruteskip. Kontrakten gikk til Fredrikstad mekaniske verksted (FMV), men på grunn av en streik ble skipet overlevert først 23. november 1931, et halvt år forsinket.

I hurtigruten

Etter overleveringen ble DS «Prinsesse Ragnhild» satt inn i fast rotasjon i hurtigruten i desember 1931. 6. mars 1932 grunnstøtte hun ved Kiberg i nærheten av Vardø, og kapteinen valgte å strandsette skipet (sette skipet på land) på grunn av store lekkasjer. Hun ble senere trukket av grunnen og slept til Trondheim for reparasjon. I mars 1934 var Kronprins Olav og Kronprinsesse Märtha med skipet på en rundtur Trondheim – Kirkenes.
Under angrepet på Norge 9. april 1940 lå DS «Prinsesse Ragnhild» i Ålesund havn. Alle hurtigruteavganger ble innstilt, og skipet gikk inn i Hjørundfjorden for å søke dekning under bratte fjellsider. Tyske fly angrep flere ganger, men lyktes ikke i å treffe skipet. I juli kom hurtigruten i gang igjen, og DS «Prinsesse Ragnhild» fortsatte i fast rotasjon. 23. oktober 1940 var skipet på nordgående og forlot Bodø klokken 10:30 på vei til Stamsund med omkring 450 mennesker ombord. Skipet hadde i tillegg til besetningen på 50, 75 norske passasjerer og anslagsvis 330 tyske soldater ombord. Omkring klokken 11.20 ved øyen Landegode ble hun rammet av en eksplosjon som rev i stykker bunnen på skroget, og i løpet av 8–10 minutter sank skipet. Fraktefartøyet MK «Batnfjord» var i nærheten, og reddet 142 mennesker, hvorav 79 var nordmenn. Fiskeskøyten «Gangerolf» kom også til og plukket opp 14 overlevende. Årsaken til forliset er aldri blitt fastslått.
Vraket ble funnet på omkring 300 meters dyp utenfor Mjeldvika i mars 2000 av en miniubåt fra KNM «Tyr». Skipsklokken ble tatt opp og restaurert ved Ramsund orlogsstasjon. 22. oktober 2000 ble det avduket en minnebauta over DS «Prinsesse Ragnhild» på kaien i Bodø.

Skipet

Ved levering var DS «Prinsesse Ragnhild»s tonnasje 1 590 bruttoregistertonn, 869 nettoregistertonn, og lasteevnen var 570 dødvekttonn. Hovedmaskinen var en kullfyrt firesylindret dobbel compound dampmaskin (også kalt dampmotor) bygd av Fredrikstad mekaniske verksted. Oppgitt ytelse var 2 500 ihk (indikerte hestekrefter), noe som ga en toppfart på 16,5 knop. DS «Prinsesse Ragnhild» var det første norske skipet med ekkolodd, og også det første hurtigruteskipet med kjølerom. Skipet var et toklasse-skip med 1. og 3. plass. 1. plass (1. klasse) lå midtskips og hadde 99 køyeplasser, mens 3. plass lå akter og hadde 108 køyeplasser. Skipet var sertifisert for 400 passasjerer i kystfart.
King Kong (2005)

Om filmen

Filmen er en nyinnspilling av den berømte historien om kjempegorillaen fra de dype junglene, som klarer å bryte seg ut fra de fastspente kjettingene og løper redd og forskrekket i New Yorks stressede gater. Der originalfilmen fra 1933 fremstilte apen ved hjelp av et metallskjelett dekket med en hårete apedrakt, har Peter Jackson (mest kjent for regien på Ringenes Herre) dataanimert apen. Siden Jackson var ung, har han hatt et ønske om å gjøre en nyinnspilling av filmen, men har ikke hatt tilstrekkelig med erfaring.